AIŠKINAMASIS RAŠTAS

Dėl neapmokestinamų žemės sklypų dydžių 2022 metams nustatymo

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatymo 16 straipsnio 2 dalies 18 punktas reglamentuoja, kad Savivaldybės tarybos kompetencija yra sprendimų teikti mokesčių, rinkliavų ir kitas įstatymų nustatytas lengvatas savivaldybės sąskaita priėmimas.

Lietuvos Respublikos žemės mokesčio įstatymo (toliau – Įstatymas) 8 straipsnio 2 dalies 3 punktas reglamentuoja, kad savivaldybės taryba iki einamojo mokestinio laikotarpio rugsėjo 1 dienos nustato neapmokestinamojo žemės sklypo dydį, fiziniams asmenims, kurių šeimose mokestinio laikotarpio pradžioje nėra darbingų asmenų ir kuriems nustatytas 0-40 procentų darbingumo lygis arba kurie yra sukakę senatvės pensijos amžių ar yra nepilnamečiai.

Parengto sprendimo projekto tikslas – nustatyti neapmokestinamo žemės sklypo dydžius, kurie galios 2022 m.

 Neapmokestinami žemės sklypų dydžiai nekeičiami, galioja 2020 m. gegužės 28 d. Molėtų rajono tarybos sprendimu Nr. B1-125 nustatyti neapmokestinamų žemės sklypų dydžiai, tačiau Lietuvos Respublikos žemės mokesčio įstatymo 8 straipsnio 2 dalies 3 punktas numato, kad taryba kiekvienais metais turi nustatyti neapmokestinamo žemės sklypo dydį ir jei nenustatytų negaliotų ankstesnis tarybos sprendimas.

Lentelėje pateikiama informacija apie pajamas iš žemės mokesčio, gautas į savivaldybės biudžetą:

|  |  |  |  |  |
| --- | --- | --- | --- | --- |
|   | 2018 m. | 2019 m.  | 2020 m.  | 2021 m.  |
| Fizinių asmenų žemės mokestis | 240168,77 | 296827,81 | 264645,52 | 307776,16 |
| Juridinių asmenų žemės mokestis | 16697,16 | 19510,21 | 13514,46 | 21755,14 |
| Iš viso žemės mokesčio: | **256865,93** | **316338,02** | **278159,98** | **329531,3** |
| Žemės mokestisnuo bendros mokesčių sumos | 2,5 | 3,1 | 2,5 | 2,7 |

**2. Siūlomos teisinio reguliavimo nuostatos:**

 Šiuo sprendimu Molėtų rajono savivaldybės taryba nustato neapmokestinamų žemės sklypų dydžius 2022 m. Sprendimas bus perduotas mokesčių administratoriui, Valstybinei mokesčių inspekcijai prie finansų ministerijos.

**3. Laukiami rezultatai:**

 Šiuo sprendimu nepadidinti neapmokestinamų žemės sklypų dydžiai ir nustyti didesni žemės mokesčio tarifai nuo 2022 m. turėtų padidinti Molėtų rajono savivaldybės pajamas iš žemės mokesčio pajamų.

**4. Lėšų poreikis ir jų šaltiniai:**

Numatomas didesnis pajamų iš žemės mokesčio augimas 2022 m.

**5. Kiti sprendimui priimti reikalingi pagrindimai, skaičiavimai ar paaiškinimai.**

2021 metais žemės mokesčio apskaičiavimo suvestiniai duomenys ir lengvatos paskelbti internete adresu: <https://www.vmi.lt/evmi/zemes-mokestis2>.